‎(ผลงานซีรีส์จาก NETFLIX)
‎คุณได้เห็นผู้นำเผด็จการ ‎ที่ชื่อกระฉ่อนที่สุดในประวัติศาสตร์
‎ใช้คู่มือนี้เพื่อนำทางไปสู่อำนาจแล้ว
‎และด้วยการทำตามแบบอย่างของพวกเขา ‎อำนาจเบ็ดเสร็จก็อาจเป็นของคุณได้เช่นกัน
‎ความแข็งกร้าวเป็นสิ่งที่ดีเพราะคนจะเคารพคุณ
‎แต่ด้วยแค่มาตรการเดียวแม้แต่ ‎ยักษ์ใหญ่แห่งทรราชเหล่านี้ก็ไปไม่สุดได้
‎ปัญหาที่สุดท้ายพวกทรราชต้องเผชิญ
‎ก็คือพวกเขาไม่สามารถ ‎สร้างเสถียรภาพที่ถาวรได้
‎แต่ถ้าผมบอกคุณว่าคู่มือเล่มนี้ ‎มีกุญแจสำคัญในการธำรงไว้ซึ่งระบอบของคุณ
‎ไม่เพียงแค่ถึงวันสุดท้ายของคุณ ‎แต่เลยไปจากนั้นอีกล่ะ
‎และคุณจะได้เห็นความฝันของทรราชเป็นจริง
‎ในประเทศที่โดดเดี่ยวและไร้เสรีที่สุดในโลก
‎(เกาหลีเหนือ)
‎บิดาแห่งเกาหลีเหนือคิมอิลซุง ‎และลูกชายของเขาคิมจองอิล
‎สร้างระบบการปกครองที่เบ็ดเสร็จเด็ดขาด ‎ซึ่งยังคงแข็งแกร่งอยู่จนถึงปัจจุบัน
‎ในขณะที่เปลี่ยนประเทศให้เป็น ‎แท่นบูชาความยิ่งใหญ่ของตระกูลเขา
‎มหาอำนาจนิวเคลียร์ และรัฐเรือนจำ
‎พวกเขาทำสิ่งเดียวที่สำคัญที่สุด ‎ที่คุณจะทำได้ในฐานะทรราช
‎คือการอยู่ในอำนาจให้รอด
‎ได้เวลาเปิดเผยเส้นทางสู่เป้าหมาย ‎ที่ยิ่งใหญ่และยากเย็นที่สุดของทรราชแล้ว
‎ความเป็นอมตะ
‎(อยู่ค้ำฟ้า ราชวงศ์คิม)
‎ถึงตอนนี้ก็น่าจะชัดเจนแล้ว
‎การจะอยู่รอดในฐานะทรราช ‎คุณต้องทำมากกว่าแค่สร้างขบวนการ
‎คุณต้องเป็นขบวนการ
‎มันคือตรามาตรฐานของการปกครอง ‎แบบเผด็จการมาตั้งแต่ยุคโบราณแล้ว
‎ว่ามีลัทธิบูชาตัวบุคคลล้อมรอบตัวทรราชอยู่
‎ซึ่งจะนำเสนอภาพตัวเขา
‎ว่าเป็นแหล่งกำเนิดภูมิปัญญา ‎แหล่งกำเนิดความดีงาม
‎แต่ในขณะที่ลัทธิบูชาตัวบุคคล ‎ส่วนใหญ่จะตายไปพร้อมกับตัวผู้นำคนนั้น
‎ของเกาหลีเหนือกลับอยู่รอดมาได้สามชั่วรุ่นแล้ว
‎ผมมองเกาหลีเหนือว่าเป็นการปกครอง ‎โดยพระเจ้า คือสร้างบารมีแบบนั้นขึ้นมา
‎ซึ่งก็คือพวกเขาเป็น "ดุจดั่งพระเจ้า"
‎ประชาชนเชื่อในตัวพวกเขา ‎ไม่ต่างกับความเชื่อทางศาสนา
‎แต่ถ้าจะเข้าใจว่าพวกคิมทำได้ยังไง
‎คุณต้องรู้บางเรื่องก่อน ‎ว่าราชวงศ์นี้เริ่มมาได้อย่างไร
‎(ข้อเท็จจริงที่หนึ่ง คิมอิลซุงเป็นปธน. ‎คนแรกของเกาหลีเหนือในปี 1948)
‎ช่วงวัย 30 คิมอิลซุง ‎เป็นนักรบกองโจรต่อต้านพวกญี่ปุ่น
‎ซึ่งเป็นที่รู้จักกันดีว่าต่อสู้เพื่ออิสรภาพของเกาหลี
‎หลังจบสงครามโลกครั้งที่สอง ‎เกาหลีก็ได้รับอิสรภาพ
‎กองทัพอเมริกันเข้ามาในเกาหลีจากทางใต้
‎และกองทัพรัสเซียเข้ามาในเกาหลีจากทางเหนือ
‎และคนที่สหภาพโซเวียตตั้งขึ้นมาปกครอง
‎ทางเหนือคือคิมอิลซุง
‎(ข้อเท็จจริงที่สอง คิมอิลซุง ‎เรียนรู้เคล็ดลับการปกครองจากที่ปรึกษาชั้นนำ)
‎คิมอิลซุงหยิบเอาหลายอย่างจากคู่มือ
‎ที่สตาลินใช้เพื่อควบคุมสหภาพโซเวียตมาใช้
‎หนึ่งในวิธีที่คิมอิลซุงใช้ ‎เพื่อครองอำนาจคือการกวาดล้างเป็นระยะ
‎คนที่อยู่รอบแกนกลางแห่งอำนาจจะถูกฆ่า
‎หรือถูกส่งไปค่ายกูลักไม่ว่าจะด้วยเพราะ ‎พวกเขาถูกสงสัยว่ากำลังวางแผนยึดอำนาจ
‎หรือแค่ทำเพื่อให้เป็นเยี่ยงอย่าง ‎แบบเชือดไก่ให้ลิงดู
‎(ข้อเท็จจริงที่สาม)
‎(คิมอิลซุงเริ่มสงครามเกาหลีในปี 1950 ‎ซึ่งฆ่าคนไปกว่าสี่ล้านคน)
‎สงครามเกาหลีเป็นการต่อสู้ ‎ระหว่างฝ่ายหนึ่งคือเกาหลีเหนือกับจีน
‎กับอีกฝ่ายคือเกาหลีใต้ สหรัฐฯ และยูเอ็น
‎มันคือการคุมเชิงกันอยู่ ‎และพวกเขาก็เสียหายอย่างหนัก
‎พวกเขาได้ข้อสรุปว่าในสงครามตามรูปแบบปกติ
‎เกาหลีเหนือไม่มีทางสู้สหรัฐฯได้
‎ว่าที่จริงแล้วพวกเขาต้องการสิ่งอื่น ‎สุดยอดอุปสรรคขัดขวาง
‎ที่จะรับประกันการอยู่รอดของพวกเขา
‎การจะบรรลุผลเช่นนั้นต้องใช้เวลากว่า 50 ปี
‎กับส่วนผสมที่ไม่ใช่เพียงแค่แร่ยูเรเนียม
‎ซึ่งพบได้ยากในกลุ่มพวกเผด็จการ
‎นั่นคือทีมเวิร์ก
‎แต่คุณจะสร้างระบอบที่คงอยู่ตลอดไปไม่ได้ ‎ถ้าไม่มีรากฐานที่แข็งแกร่ง
‎และแผนการควบคุมประชากร ‎อย่างเบ็ดเสร็จเด็ดขาด
‎นี่คือขั้นตอนแรก
‎(กลยุทธ์ปลีกวิเวกอาณาจักร)
‎นักคิดผู้ยิ่งใหญ่คนหนึ่งเคยพูดไว้ว่า
‎"คนจะซื่อสัตย์ตราบใดที่ไม่มีตัวเลือกอื่น"
‎(- คริส ร็อค)
‎ดังนั้นถ้าคุณอยากปกครองตลอดไป ‎การเป็นตัวเลือกเดียวมันช่วยได้
‎เกาหลีเหนือเป็นตัวอย่างที่ดี
‎ของการประสบความสำเร็จ
‎ในการแยกประชาชนออกจากส่วนอื่นๆ ของโลก
‎ในเกาหลีเหนือไม่มีการเข้าถึงข้อมูล
‎ทีวีมีแค่ช่องเดียว
‎โทรศัพท์ถูกดักฟัง
‎ชาวเกาหลีเหนือ ‎ไม่สามารถเดินทางได้อย่างอิสระ
‎พวกเขาเดินทางไปทั่วประเทศอย่างอิสระไม่ได้
‎และออกนอกประเทศโดยไม่ได้รับอนุญาตไม่ได้
‎และผู้ริเริ่มโครงการปลีกวิเวกนี้เป็นคนแรก
‎ก็คือบิดาแห่งเกาหลีเหนือ คิมอิลซุง
‎ผู้ซึ่งหลังจากยึดอำนาจได้โดยมีสตาลินช่วย
‎ก็คันไม้คันมืออยากประดิษฐ์ ‎ระบบทรราชตามแบบฉบับเขาเองขึ้นมา
‎พอถึงยุค 1950
‎คิมอิลซุงก็เริ่มรู้สึกรำคาญใจ ‎กับการอยู่ใต้อิทธิพลโซเวียต
‎และเริ่มเห็นว่าเขาต้องแยกตัวออกมาแล้ว
‎และเขาก็ทำเช่นนั้น
‎ด้วยการสร้างอุดมการณ์แห่งชาติ ‎ขึ้นใหม่ที่เรียกว่าชูเช
‎(ชูเช)
‎ชูเช สามารถแปลแบบกว้างๆ ‎ได้ว่าคือ "การพึ่งพาตนเอง"
‎ที่เขาอยากจะบอกก็คือ ‎"เราจะทำทุกอย่างด้วยตัวเอง"
‎ชาวเกาหลีต้องเจอกับการครอบงำ
‎จากกองกำลังต่างชาติมาหลายศตวรรษ
‎จากจีน จากญี่ปุ่น
‎ชูเชถูกสร้างขึ้นมา
‎เพื่อบังคับให้พวกเขาคิดที่จะปกป้องตัวเอง
‎และเปลี่ยนระบบปลีกวิเวกนั้น ‎ให้เป็นความภาคภูมิใจ
‎ตามหลักการชูเช การร่วมมือกับชาติอื่นๆ
‎จะทำลายอำนาจอธิปไตยของเกาหลีเหนือ
‎และหนทางเดียวที่จะทำให้ประเทศอยู่รอด
‎ก็คือการรวมตัวกันภายใต้ผู้นำสูงสุดคิมอิลซุง
‎ชูเชถูกนำมาใช้อย่างมีกลยุทธ์
‎ในการแก้ต่างและอธิบาย
‎ว่าทำไมพวกเขาถึงต้องปลีกตัว
‎การปลีกประเทศเป็นเครื่องมือที่มีประสิทธิภาพ ‎ในการป้องกันความไม่พอใจของประชาชน
‎ที่มีต่อรัฐของประเทศ
‎ดังนั้นการจะเปิดเกาหลีเหนือ ‎ให้กับข้อมูลไม่ขาดสายประเภทนี้
‎ผมว่ามันคงเกินจะรับไหวจริงๆ
‎เห็นมั้ย ฉลาดมาก
‎การแยกประเทศของคุณเป็นก้าวที่มั่นคง ‎สู่ระบอบเผด็จการที่แข็งแกร่งและยืนยง
‎แต่เราตั้งเป้าไว้สูงกว่านั้น ‎คือการสร้างระบอบที่ไม่มีจุดสิ้นสุด
‎จะทำเช่นนั้นได้คุณต้องมี ‎แผนการสืบทอดตำแหน่งที่ดี
‎ซึ่งแผนนี้คู่มือรับรองแล้ว
‎(กลยุทธ์สืบทอดแค่ในตระกูล)
‎การปกครองแบบราชวงศ์เป็นสิ่งที่ดีสำหรับผู้นำ
‎และยังดีต่อกลุ่มพันธมิตร
‎ต่อผู้สนับสนุนผู้นำทั้งหลาย
‎มันเป็นเรื่องของความต่อเนื่อง
‎กลุ่มพันธมิตรมีเหตุผลที่จะภักดียิ่งขึ้น ‎เพราะเราอาจพูดได้ว่า
‎"ลูกไม้ย่อมหล่นไม่ไกลต้น"
‎แต่สำหรับทรราชยุคใหม่ ‎การสร้างราชวงศ์เป็นเรื่องยาก
‎ที่มีแค่ไม่กี่คนที่ทำสำเร็จ
‎ซัดดัมก็ทำให้กับลูกของเขาไม่ได้ ‎กัดดาฟีก็ทำไม่ได้
‎แล้วลูกๆ ของสตาลินล่ะ ‎วาซิลี สเวตลานา ยาคอฟ หรืออาร์ตีออม
‎เคยได้ยินชื่อพวกเขาไหม ผมก็ไม่เคย
‎(ไม่ได้เกิดมาเป็นทรราช)
‎ในฐานะผู้นำสูงสุดของเกาหลีเหนือ
‎ลัทธิบูชาตัวบุคคลของคิมอิลซุงยังคงเติบโตต่อไป
‎เขามุ่งมั่นแล้วว่าระบอบของเขา ‎จะต้องเป็นข้อยกเว้น
‎เขามีความคิดที่จะจำลอง
‎ราชาธิปไตยสมัยใหม่ขึ้นมา ‎เพื่อปกครองเกาหลีเหนือ
‎แต่แม้แต่ราชาธิปไตยก็ยังเละเทะได้ ‎เมื่อมาถึงเรื่องการสืบสันตติวงศ์
‎ราชวงศ์ในประวัติศาสตร์เกาหลี
‎มักจะมีกษัตริย์ที่มีนางสนมหลายคน
‎และมีผู้ที่จะเป็นทายาทได้หลายคน
‎ซึ่งก็เกิดขึ้นกับคิมอิลซุงเช่นกัน
‎นั่นทำให้ท่านผู้นำต้องตัดสินใจครั้งสำคัญยิ่ง
‎จะเลือกลูกคนไหนดีนะ
‎เขามีลูกชายชื่อคิมพยองอิล
‎ผู้ที่ใครๆ มองว่าน่าจะได้เป็นทายาท
‎เขาเป็นลูกชายคนโปรด
‎เขาเป็นลูกชายของภรรยาคนที่สองของคิมอิลซุง
‎ซึ่งเขาโปรดปรานมากกว่า ‎ภรรยาคนแรกที่ตายไปแล้ว
‎ในขณะที่คิมจองอิลลูกชายคนโตถูกแขวน
‎แต่ผู้ปกครองในอนาคตหมายเลขสอง ‎ของเกาหลีเหนือมีแผนการใหญ่
‎ถ้าคุณเกิดมาในครอบครัวนั้น ‎คุณจะพัฒนาความไวต่อการ
‎"ฆ่าหรือถูกฆ่า" หรือโลกที่ ‎"หมากินหมา" มาตั้งแต่เด็ก
‎มีแค่การมีอำนาจเต็มหรือไม่ก็ไม่มีเลย
‎ต้องทางใดทางหนึ่งเท่านั้น
‎เพื่อพิสูจน์ว่าเขาก็มีสิทธิ์ ‎คิมจองอิลจะต้องหาจังหวะเหมาะๆ
‎และต้องทำให้สัมฤทธิ์ผล
‎(พยองยางปี 1966)
‎หลังการกวาดล้างเจ้าหน้าที่ที่ไม่น่าไว้วางใจไป
‎นายใหญ่คิมอิลซุง ‎จึงมีตำแหน่งว่างอยู่หลายตำแหน่ง
‎รวมถึงในกระทรวงประชาสัมพันธ์
‎ซึ่งรับหน้าที่ที่สำคัญที่สุดของเกาหลีเหนือ
‎นั่นคือเชิดชูผู้นำผู้ยิ่งใหญ่
‎คิมอิลซุงไปโรงถ่ายภาพยนตร์ของเกาหลีเหนือ
‎โดยมีคิมจองอิลลูกชายวัย 25 ปีไปด้วย
‎เขาดุด่าคนงานในโรงถ่ายอย่างแรง ‎ที่ทำหนังประชาสัมพันธ์ที่ไม่ได้ความ
‎ซึ่งทำให้ประเทศต้องผิดหวัง
‎เขาท้าให้พวกเขามีความกล้า
‎ที่จะยกเครื่องโรงถ่ายให้กลับมายิ่งใหญ่อีกครั้ง
‎เมื่อไม่มีใครตอบรับ
‎คิมจองอิลก็อาสารับคำท้าของพ่อ
‎นี่เป็นหนึ่งในเหตุการณ์สำคัญ
‎ในการผงาดขึ้นของคิมจองอิล ‎ในฐานะลูกชายที่ดี รับผิดชอบต่อหน้าที่
‎เมื่อถึงคราวจำเป็น
‎เขาก็อาสาอย่างกล้าหาญแม้จะอายุยังน้อย
‎คิมจองอิลได้รับแต่งตั้งเป็น ‎ผู้อำนวยการด้านศิลปะวัฒนธรรมทันที
‎และเริ่มผลิตภาพยนตร์เรื่องทะเลเลือด
‎มหากาพย์แห่งความ ‎เชื่อมั่นในตนเองของเกาหลีเหนือ
‎ในภาพยนตร์ครอบครัวหนึ่งในยุค 1930 ‎ต้องทนทุกข์จากการยึดครองของญี่ปุ่น
‎ก่อนจะต่อสู้กลับเยี่ยงวีรบุรุษ
‎โดยเป็นเรื่องที่สร้างจากชีวิตของคิมอิลซุงเอง
‎รอบปฐมทัศน์ได้รับคำชมเชยอย่างมาก
‎ภายในเวลาสองปี
‎คิมจองอิลก็กลายเป็น ‎หัวหน้ากระทรวงประชาสัมพันธ์
‎ทำให้เขาเริ่มออกเดินไปตามเส้นทาง ‎จากเด็กเหลือขอมาเป็นทายาทโดยชอบธรรม
‎พอถึงปี 1974 ถึงแม้เขาจะ ‎ไม่ได้มีอำนาจอะไรไปอีก 20 ปี
‎แต่ก็มีการบอกกล่าวให้พรรคได้รู้ว่าใช่ คนนี้แหละ
‎ตำแหน่งในราชวงศ์ของ ‎คิมจองอิลยังไม่เปลี่ยนแปลง
‎พูดสั้นๆ ก็คือเขาคือ ‎การจุติมาเกิดใหม่ของราชวงศ์
‎ในทำให้การปกครอง ‎และตั้งผู้สืบทอดมั่นคงปลอดภัย
‎คิมอิลซุงทำหน้าที่ของเขา ‎ในการทำให้ราชวงศ์นี้ยั่งยืนแล้ว
‎แต่ก่อนที่ตัวแสดงแทนจะขึ้นเวทีได้
‎คิมจองอิลจำเป็นต้อง ‎กำหนดเส้นทางของตัวเองก่อน
‎เพื่อต่อยอดธุรกิจของครอบครัว
‎และเมื่อคุณไม่ได้รับความช่วยเหลือตามที่ต้องการ
‎บางครั้งคุณก็แค่ต้องจัดการเรื่องนี้เอง
‎(กลยุทธ์ลักพาตัว)
‎คิมจองอิลพัฒนาการลักพาตัว
‎ให้เป็นเครื่องมือของรัฐ ‎ซึ่งตัวเขาเองไม่อายที่จะใช้
‎ถ้าเขารู้สึกว่าเขาต้องการตัวใครสักคน ‎ในประเทศนี้ ไม่ว่าจะด้วยเหตุผลใด
‎คิมจองอิลอยากฝึกให้สายลับพูดภาษาญี่ปุ่น
‎เขาเลยลักพาตัวพลเมืองชาวญี่ปุ่นมา
‎ในบางกรณีพวกเขาก็ถูกรวบตัวจากชายหาด
‎และหายตัวไป
‎และนานหลายปีเลย
‎ที่ครอบครัวคนเหล่านี้ไม่รู้เลยว่า ‎พวกเขาอยู่ในเกาหลีเหนือ
‎แต่สำหรับคิมจองอิล ‎ดาวรุ่งแห่งวงการภาพยนตร์เกาหลีเหนือ
‎ประเทศของเขามีปัญหา ‎เรื่องเจ้าหน้าที่ที่น่ากังวลกว่า
‎ในช่วงยุค 1970 คิมจองอิล ‎สร้างหนังที่ประสบความสำเร็จในเกาหลีเหนือ
‎แต่ก็ยังเป็นที่ตลกขบขันของคนทั่วโลก
‎คิมจองอิลตระหนักว่าทุกรูปแบบของอำนาจ
‎มีพื้นฐานมาจากเรื่องราว และความรัก ‎ในการเล่าและการบรรยายเรื่องของเขา
‎สามารถนำมาใช้ในการ ‎ทำให้ระบอบนี้คงอยู่จนชั่วฟ้าดินสลาย
‎เพื่อไขความลับของฮอลลีวูด คิมดูหนังทั้งวันทั้งคืน
‎เขาสร้างระบบของเถื่อนทั่วโลกขนาดใหญ่
‎เพื่อให้เขาได้หนังทุกเรื่องที่ผลิตและมีซับไตเติล
‎และพร้อมมาให้เขาดู
‎และเขาจะเก็บหนังพวกนี้
‎ไว้ในอาคารในพยองยางที่ไม่มีใครเข้าถึงได้
‎แต่คิมจองอิลตระหนักถึง ‎ปัญหาใหญ่สุดของเขาได้อย่างรวดเร็ว
‎ถ้าจะสร้างหนังคุณภาพ คุณต้องมีนักแสดงคุณภาพ
‎ก็แล้วกลยุทธ์นี้เขาเรียกว่าไงนะ
‎ใช่แล้ว การลักพาตัว
‎ตอนนี้คำถามจึงเป็นว่าจะลักใครมาดี
‎คิมจองอิลจัดฉากลักพาตัว
‎หนึ่งในนักแสดงหญิงที่คนรักมากที่สุดในเกาหลีใต้
‎ชเวอึนฮีที่ฮ่องกง
‎และหลอกล่ออดีตสามีของเธอ ‎ผู้กำกับภาพยนตร์ที่คนนับถือชินซังอ๊ก
‎ให้ตามหาเธอ และพวกเขา ‎ก็ล่อเขามาติดกับไปด้วย
‎เขาขังทั้งคู่ไว้โดยไม่ให้ได้เจอกัน
‎อยู่นานห้าถึงหกปี ‎จนความแน่วแน่ของพวกเขาพังทลายไป
‎แล้วเขาก็พาพวกเขากลับมาเจอกัน ‎และเขาก็ประกาศต่อสาธารณชน
‎ว่าพวกเขาเต็มใจเข้าร่วมกับ ‎สาธารณรัฐประชาธิปไตยประชาชนเกาหลี
‎ในสามปีต่อมาชินกับชเวผลิตหนัง 17 เรื่อง
‎โดยมีคิมจองอิลจับตาดูอย่างใกล้ชิด
‎ถ้าจะพูดไปก็คือเขาบังคับให้พวกเขาสร้าง ‎อุตสาหกรรมภาพยนตร์ให้เกาหลีเหนือ
‎หนังของชินต้องตอบสนอง ‎ต่อการโฆษณาชวนเชื่อของคิม
‎แต่เขาก็ได้รับอนุญาตให้แหกกฎได้นิดหน่อย
‎ซึ่งที่จริงมันช่วยเสริมอำนาจของคิม
‎ตอนนี้ผู้ชมชาวเกาหลีเหนือ ‎มีเหตุผลแล้วที่จะอยากไปดูหนังพวกนี้
‎หนังพวกนี้ต่างจากที่พวกเขาเคยดูมาใน 40 ปีนี้
‎แต่ก็ยังสนองจุดประสงค์ ‎ในการพัฒนาเรื่องราวของประเทศอยู่
‎แต่คิมจองอิลซึ่งยังเป็นแค่ผู้สืบทอดมีปัญหา
‎บทภาพยนตร์ของชาติในตอนนี้ ‎ยังคงอิงอยู่กับเรื่องของพ่อเขา
‎สิ่งศักดิ์สิทธิ์ชั่วนิรันดร์ ‎และผู้นำที่ยังมีชีวิตอยู่ คิมอิลซุง
‎ค่อนข้างท้าทายนะ
‎คุณจะทำยังไงให้ตัวเองสืบทอดจากพระเจ้าได้
‎(กลยุทธ์แสดงตนว่าศักดิ์สิทธิ์)
‎น่าสงสารคิมจองอิล
‎เขาทำหน้าที่ได้ดีมากในการยกระดับ ‎ลัทธิบูชาตัวบุคคลของพ่อเขา
‎ทำให้เขามีเวลาพัฒนา ‎เรื่องของเขาเองเพียงน้อยนิด
‎(ปี 1981 13 ปีก่อนคิมจองอิลจะรับช่วง)
‎คิมจองอิลไม่ใช่คนที่ชอบเข้าสังคม ‎มีเสน่ห์ เข้ากับคนง่าย ชอบพูดคุยกับผู้คน
‎เหมือนอย่างพ่อเขา ‎เขาเป็นพวกที่ชอบอยู่เบื้องหลัง
‎คิมจองอิลจำเป็นต้องสร้าง ‎เรื่องเล่าให้เกาหลีเหนือ
‎ก้าวผ่านผู้นำคนแรกให้ได้ ‎ที่จะทำให้เขามีความชอบธรรม
‎และแผนนั้นเริ่มต้นที่สถานที่ ‎ที่ศักดิ์สิทธิ์ที่สุดของเกาหลีเหนือ
‎ภูเขาเพ็กตู
‎ตำนานเล่าไว้ว่าที่นี่คือ ‎จุดเริ่มต้นของอารยธรรมเกาหลี
‎ด้วยการถือกำเนิดของกษัตริย์เทวราช ทันกุน
‎กับตระกูลคิม
‎เรื่องราวในตำนานของตระกูลพวกเขา ‎ส่วนใหญ่จะวนเวียนอยู่กับภูเขาเพ็กตู
‎ตามประวัติอย่างเป็นทางการของคิมอิลซุง ‎ก่อนที่ประเทศของเขาจะได้รับเอกราช
‎เขาตั้งฐานทัพที่เชิงเขาเพ็กตูสู้กับพวกญี่ปุ่น
‎ขณะที่ผู้เชี่ยวชาญส่วนใหญ่ ‎ตั้งฐานที่แมนจูเรียซึ่งห่างไปราว 320 กิโลเมตร
‎เพื่อให้เรื่องของเขาน่าเชื่อถือขึ้น ‎ในฐานะผู้สืบทอด
‎คิมจองอิลจึงเพิ่มตัวเอง ‎เข้าไปในตำนานของตระกูล
‎คิมจองอิลเกิดในปี 1941 ที่รัสเซีย
‎แต่เขาจะเกิดที่นั่นไม่ได้ ‎เพราะเขาต้องเป็นบุตรของประเทศ
‎ก็เลยต้องแต่งเรื่องเป็นว่าเขาเกิดบนเขาเพ็กตู
‎ในรายงานที่เป็นทางการ
‎ที่เผยแพร่ผ่านสื่อ หนังสือ ‎เพลง และสอนกันในโรงเรียน
‎นกนางแอ่นผู้ลงมาจากสวรรค์ตัวหนึ่งได้ทำนาย
‎การเกิดของคิมจองอิลไว้
‎ท้องฟ้าในฤดูหนาวเปิดออก ‎เผยให้เห็นสายรุ้งคู่ที่สดใสที่สุดที่เคยเห็นมา
‎ดาวดวงใหม่ปรากฏบนท้องฟ้า
‎บรรดาทหารของคิมอิลซุงตื้นตันมาก
‎จนต้องเปล่งเสียงร้องเพลงด้วยความสุข
‎แล้วจะหยุดแค่นี้ไปทำไม
‎เมื่อคิมจองอิลขึ้นสู่อำนาจ
‎เขาจะให้คนเขียน ‎เรื่องราวชีวิตของเขาใหม่ไปเรื่อยๆ
‎มันสำคัญมากที่เขาต้อง ‎ดูเหมือนจะมีพลังเหนือมนุษย์
‎ดังนั้นเรื่องราวเหล่านี้จึงเริ่มบ้าบอมากขึ้นเรื่อยๆ
‎รัฐบาลเกาหลีเหนือ ‎เริ่มตีพิมพ์ข่าวประชาสัมพันธ์
‎เรื่อง "ข้อเท็จจริง" ที่สำคัญ ‎เกี่ยวกับท่านที่กำลังจะก้าวขึ้นเป็นผู้นำ
‎เช่นว่าเขาเดินได้ตั้งแต่ตอนอายุสามสัปดาห์
‎และพูดได้ตอนอายุแปดสัปดาห์
‎ว่าเขาควบคุมสภาพอากาศได้
‎แต่งหนังสือได้อย่าง ‎ฉกาจฉกรรจ์กว่า 1,500 เล่ม
‎ว่าครั้งแรกที่เขาเล่นกอล์ฟ ‎เขาก็ทำโฮลอินวันได้ถึง 11 หลุม
‎สรีระของเขาช่างเป็นแบบอย่าง ‎ที่สมบูรณ์แบบจนเขาไม่เคย
‎ผลิตของเสียของมนุษย์ไม่ว่าจะรูปใดออกมาเลย
‎เขาจึงไม่จำเป็นต้องเข้าส้วม
‎และเพื่อเป็นของขวัญชิ้นสุดท้าย ‎ให้แก่มนุษยชาติ เขายังคิดค้นแฮมเบอร์เกอร์ด้วย
‎ถ้าอยากหัวเราะก็เชิญ แต่คู่มือเล่มนี้ ‎มีวิธีการบ้าบอให้เห็นเสมอ
‎ตำนานนั้นออกแบบมาเพื่อยัดเยียดความคิด
‎ว่าคิมจองอิลมีสิทธิ์ ‎ตามโองการสวรรค์ให้ปกครองประเทศ
‎ถ้าคุณคิดจากมุมมองเชิงตรรกะ
‎มันก็ไม่สมเหตุสมผล แต่สำหรับคนเกาหลีเหนือ
‎มันไม่ได้เกี่ยวกับเหตุผล มันเกี่ยวกับศรัทธา
‎เมื่อคิมอิลซุงผู้นำตลอดกาลเริ่มป่วย
‎และวันที่ชะตากำหนดไว้ให้ ‎คิมจองอิลกำลังใกล้เข้ามา
‎ความศรัทธานั้นจึงกำลังจะถูกทดสอบ
‎(ปี 1994 ทุพภิกขภัยในเกาหลีเหนือเริ่มต้น)
‎ช่วงปี 1990 เป็นการรวมตัวกันของโชคร้าย
‎พืชผลไม่ดี การจัดการที่ผิดพลาด ‎รวมๆ กันจึงเป็นพายุที่สมบูรณ์แบบ
‎ที่ทำให้ระบบล่มสลายจนนำไปสู่ ‎ภาวะข้าวยากหมากแพงไปทั่ว
‎นี่เป็นสิ่งสุดท้ายที่จะอยากให้เกิด
‎เมื่อคุณกำลังเร่งสร้าง ‎ราชวงศ์ของคุณให้แข็งแกร่ง
‎แต่สิ่งที่แยกตำนานของทรราชจากพวกขี้แพ้
‎คือพวกเขาไม่ยอมให้ปัญหามาทำลายพวกเขา
‎(กลยุทธ์ปล่อยให้คนอดกันไป)
‎เมื่อคุณต้องการจะปกครองตลอดไป ‎ความหิวก็มีข้อดีของมัน
‎คนที่หิวโซ น่าสงสาร ‎และโดดเดี่ยวไม่เป็นภัยต่อคุณ
‎คนอดอยากจะไม่ให้อาหาร ‎แก่พวกกบฏเพื่อมาสู้กับรัฐบาล
‎พวกเขาอ่อนแอเกินกว่าจะสู้กลับ
‎เป็นความจริงที่น่าเศร้า ‎แต่การทำให้คนหิวโหยได้ผล
‎ไม่ว่าจะชอบหรือไม่ผลมันก็เห็นๆ กันอยู่
‎สตาลินใช้ประโยชน์จาก ‎ความอดอยากสาหัสในยูเครน
‎มาทำลายความคิดเรื่องการขอเอกราช
‎และช่วยให้สหภาพโซเวียตยังคงอยู่
‎ในขณะที่คนตายหลายสิบล้านคนในจีน
‎จากผลของนโยบายก้าวกระโดดของเหมาเจ๋อตง
‎ไม่ได้ทำให้การยึดครอง ‎ประเทศของเขาอ่อนแอลงเลย
‎และผู้นำเผด็จการชาวเอธิโอเปีย ‎เมนกิสตู ไฮเล มาเรียม
‎รอดพ้นจากทุพภิกขภัยร้ายแรง ‎ของประเทศช่วงต้นยุค 1980 มาได้
‎และปกครองต่อไปอีกถึงแปดปี
‎พวกคิมไม่เคยเลี้ยงปากท้อง ‎ประชาชนของพวกเขาได้เลย
‎แม้ว่าตำนานของพวกเขาที่พวกเขาต้องรักษาไว้
‎จะบอกว่าพวกเขาสามารถทำได้
‎เกาหลีเหนือต้องพึ่งพาอยู่ใต้ร่มเงา
‎กองทัพโซเวียตให้ช่วย ‎จัดหาสิ่งจำเป็นต่างๆ มาให้มาหลายสิบปี
‎แต่ในช่วงต้นยุค 90 สหภาพโซเวียตล่มสลาย
‎และเศรษฐกิจของเกาหลีเหนือ ‎ก็ล่มตามไปอย่างรวดเร็ว
‎นั่นเป็นจุดเริ่มต้น
‎ของโศกนาฏกรรมที่ไหลบ่ามาเป็นระลอกๆ
‎ชาวเกาหลีเหนือหลายแสนคนอดอยากจนตาย
‎ซึ่งนั่นเป็นการประมาณที่ระมัดระวัง ‎ที่จริงอาจจะสูงกว่านั้นมาก
‎ฉันอยากระบุไปเลยว่า ‎ช่วงนั้นเป็นช่วงต่ำสุดของที่สุด
‎ดังนั้นนี่ย่อมเป็นจังหวะเหมาะเหม็ง
‎ที่คิมอิลซุงผู้นำคนแรกของเกาหลีเหนือ
‎ที่ดูจะเป็นอมตะต้องลาจากโลกนี้
‎สำหรับชาวเกาหลีเหนือส่วนใหญ่ ‎การเสียชีวิตของคิมอิลซุงในปี 1994
‎เป็นเหตุการณ์ที่ร้ายแรงที่สุด
‎คุณจะเห็นผู้คนกำลังโศกเศร้าร่ำไห้
‎มันไม่ใช่แค่ความโศกเศร้า ‎แต่มันแทบจะเหมือนพระเมสสิยาห์ตายเลย
‎และที่แย่กว่านั้นคือคิมจองอิล ‎ต้องเห็นความฝันถึงราชวงศ์ตลอดกาลของเขา
‎กำลังสั่นคลอน
‎คุณจะเอาตัวรอดทางการเมืองได้ยังไง ‎เมื่อประชาชนหลายล้านคนตาย
‎และไม่มีอะไรจะกิน
‎คิมจองอิลกลับไปที่การเล่าเรื่อง
‎เขาต้องทำให้ความคิดนี้คงอยู่ต่อไป
‎ว่าประเทศกำลังถูกคุกคาม ‎จากการรุกรานจากสหรัฐฯ
‎มันจึงต้องย้อนกลับไปที่สงครามเกาหลี
‎และนำมันโยงมาสู่ปัจจุบัน
‎และประเทศที่มีสงครามต้องสามัคคีกัน
‎เขาเริ่มรณรงค์ประชาสัมพันธ์ซึ่งบอกกับประชาชน
‎ว่าพวกเขาควรกินอาหารแค่วันละหนึ่งถึงสองมื้อ
‎เพื่อเฉลิมฉลองให้คิมอิลซุง ‎กับนักรบกองโจรของเขา
‎การกระตุ้นให้เกิดการเสียสละ ‎คือส่วนหนึ่งของงาน
‎ส่วนเวลาว่างคุณจะทำอะไรเป็นเรื่องของคุณ
‎คิมจองอิลมีรสนิยมที่หรูหราและแพงเกินไป
‎ฉันเชื่อว่าเขาใช้เงิน ‎มากกว่าแปดแสนดอลลาร์ต่อปี
‎ไปกับคอนยัค
‎ดังนั้นในขณะที่คนในประเทศ ‎ถูกกล่าวหาว่าขายเนื้อเด็กในตลาด
‎คิมจองอิลมีบ้านพักตากอากาศหลายหลัง ‎และมีเชฟส่วนตัว
‎และเขานำเข้าเหล้าต่างประเทศมาเป็นตันๆ
‎เขาใช้ชีวิตที่หรูหราที่สุดเท่าที่จะเป็นได้
‎ทั้งตัวเขาและคนกลุ่มเล็กมากๆ กลุ่มหนึ่ง
‎ขณะที่ปล่อยให้เพื่อนร่วมชาติล้มตาย
‎แต่ถึงแม้ท่านผู้นำจะเก่งในการ ‎ใช้ความอดอยากทำงานให้เขาอย่างได้ผล
‎ระบอบตลอดกาลของตระกูลคิม ‎ยังไม่อาจเรียกได้ว่ามั่นคงแล้ว
‎ทุกคนคาดการณ์ว่าคิมจองอิลไร้ประสบการณ์
‎มีเสน่ห์น้อยกว่า เป็นพระเจ้าน้อยกว่าพ่อของเขา
‎ดังนั้นไม่ช้าก็เร็ว
‎เขาจะต้องล้มเหลว ระบอบนี้จะต้องล้มเหลว
‎แต่คิมจองอิลกำลังจะพิสูจน์ ‎ให้เห็นว่าผู้ที่สงสัยในตัวเขานั้นคิดผิด
‎ด้วยการปล่อยกลยุทธ์สุดท้าย ‎ที่ร้ายกาจที่สุดในคู่มือออกมา
‎ที่สามารถเปลี่ยนประเทศ ‎ที่หิวโหยให้เป็นพลังที่ฉุดไม่อยู่
‎(กลยุทธ์นิวเคลียร์จัดไป)
‎ความจริงที่น่าเศร้าของ ‎การเป็นทรราชก็คือมันมีโอกาส
‎ที่สักวันหนึ่งคุณจะต้อง ‎ทะเลาะกับต่างชาติจอมจุ้นจ้าน
‎ที่คิดว่าโลกนี้จะดีขึ้นถ้าไม่มีคุณ
‎เราสูญเสียทรราชชื่อดังเพราะเหตุนี้ไปเยอะเลย
‎เช่นซัดดัม ฮุสเซนที่ถูกปลด ‎จากการรุกรานของสหรัฐฯในปี 2003
‎เขาถูกกองกำลังอเมริกันจับตัวไว้ ‎และประหารในอีกสามปีต่อมา
‎บัลลังก์ของอดอล์ฟ ฮิตเลอร์ถูกโค่นจากการ ‎ปิดล้อมเบอร์ลินของฝ่ายสัมพันธมิตรในปี 1945
‎นำไปสู่การฆ่าตัวตายในบังเกอร์ ‎ของผู้นำที่ครั้งหนึ่งเคยยิ่งใหญ่เกรียงไกร
‎และต้องไม่ลืมมูอัมมาร์ กัดดาฟี
‎ผู้ซึ่งการตายถูกเร่งให้เกิดเร็วขึ้น ‎ด้วยการกระหน่ำรณรงค์ของนาโต้ในปี 2011
‎เพื่อหลีกเลี่ยงการก้าวซ้ำรอยพวกเขาเหล่านั้น
‎จึงมีแค่อุปสรรคขัดขวาง ‎ขั้นสูงสุดเท่านั้นที่จะใช้ได้ผล
‎พวกคิมเรียกอาวุธนิวเคลียร์ว่า "ดาบล้ำค่า"
‎มันจะปกป้องพวกเขา
‎อาวุธนิวเคลียร์เป็นส่วนสำคัญมาก
‎ของกลยุทธ์ที่จะทำให้ ‎ไม่มีใครกล้าแตะเกาหลีเหนือ
‎ที่มีตระกูลคิมเป็นผู้ถือหางเสือ
‎โอเค แล้วคุณจะกลายเป็น ‎มหาอำนาจนิวเคลียร์ได้ยังไง
‎เริ่มจากคุณต้องมีนักวิทยาศาสตร์ชั้นนำระดับโลก
‎แร่ยูเรเนียมสักสองสามร้อยปอนด์
‎โรงงานที่จะใช้ผลิตและเงินสดเป็นฟ่อนๆ
‎ฟังดูไม่น่ายากใช่ไหม ไม่ใช่เลย
‎ในการผลิตอาวุธนิวเคลียร์คุณต้องนำยูเรเนียม
‎เข้าเครื่องหมุนเหวี่ยงพิเศษนับพันๆ เครื่อง
‎ซึ่งต้องควบคุมอย่างแน่นหนาด้วยสาเหตุที่รู้กันอยู่
‎ขั้นตอนนี้ต้องใช้เวลาหลายเดือน ‎และอาจถูกถ่วงให้ช้าลงได้โดยอุบัติเหตุ
‎หรือการก่อวินาศกรรม
‎จากนั้นคุณก็ต้องคิดวิธีส่งให้ถึงเป้าหมาย
‎คุณอาจใช้วิธีลองทิ้งลงจากเครื่องบิน
‎ยิงขีปนาวุธระยะใกล้
‎ใช้เรือดำน้ำ หรืออาวุธที่มีพลังพิเศษ
‎ขีปนาวุธข้ามทวีป
‎และเพื่อให้แน่ใจว่าอาวุธนี้ใช้งานได้
‎คุณก็จะต้องทำการทดสอบ
‎ซึ่งโลกจะต้องสังเกตเห็นแน่นอน
‎และจะทำทุกทางเพื่อจะหยุดคุณ ‎ก่อนโครงการของคุณจะปฏิบัติการทางทหารได้
‎การแข่งขันเริ่มขึ้นแล้ว
‎เช่นเดียวกับทุกอย่างในเกาหลีเหนือ
‎การมีอาวุธนิวเคลียร์เป็นงานของตระกูลคิม
‎ก่อนที่คิมอิลซุงจะตาย
‎เขาเริ่มกักตุนวัสดุที่จะนำมาผลิตอาวุธนิวเคลียร์
‎นั่นคือขั้นแรก
‎แต่หลังการวิจัยและพัฒนาเกือบสี่ทศวรรษ
‎โครงการก็ยังไม่เป็นรูปเป็นร่าง
‎ตอนที่เขาตายมันยังไม่มีอาวุธนิวเคลียร์
‎ดังนั้นคิมจองอิลจึงสืบทอดสานต่อ
‎โครงการนิวเคลียร์ที่พ่อเขาเริ่มไว้
‎คิมจองอิลมุ่งมั่นที่จะทำให้ ‎ฝันนิวเคลียร์ของพ่อเป็นจริง
‎แต่เมื่อเศรษฐกิจของเกาหลีเหนือ ‎อยู่ในภาวะวิกฤติ
‎เขาจึงไม่มีเงินเหลือเฟือที่จะมาใช้กับโครงการนี้
‎ดังนั้นเขาจะต้องทำตัวเป็นผู้ประกอบการ
‎ดังนั้นเกาหลีเหนือสามารถ ‎ให้เงินทุนกับโครงการนิวเคลียร์นี้
‎ด้วยการค้าของผิดกฎหมาย สินค้าปลอม
‎ยาเสพติด การลักลอบขนสินค้า การฟอกเงิน
‎ไม่ว่าจะวิธีผิดกฎหมายอะไร ‎เกาหลีเหนือก็ทำมาหมดแล้ว
‎ในปี 2009 คิมจองอิลทำขั้นที่สองสำเร็จ
‎เกาหลีเหนือทดลองระเบิดนิวเคลียร์ใต้ดินสำเร็จ
‎และยังยิงขีปนาวุธหลายลูก ‎ซึ่งไปลงในน่านน้ำใกล้ญี่ปุ่น
‎แต่ศัตรูตัวฉกาจของตระกูล ‎ทางฟากตะวันตกคืออเมริกา
‎ยังอยู่ไกลเกินเอื้อม
‎ในยุครัฐบาลคลินตันเราใช้เวลาค่อนข้างมาก
‎พยายามหาคำตอบว่าเกาหลีเหนือทำอะไรอยู่
‎คิมแดจุงซึ่งเป็นประธานาธิบดีเกาหลีใต้
‎พูดกับฉันว่า "ผู้ชายคนนี้ไม่ได้บ้า
‎เขาฉลาดมากและคุณต้องมองเขาจากมุมมองนั้น"
‎แต่ถ้าเราดูสิ่งที่คิมจองอิลคิดอยู่
‎เขาจำเป็นต้องมีอาวุธนิวเคลียร์
‎เพื่อไว้ใช้ปกป้องประเทศ
‎และเหตุการณ์นั้นดำเนินต่อไป ‎จนถึงปี 2011 ตอนที่เขาตาย
‎(พยองยาง ธันวาคม 2011)
‎ท่ามกลางพายุหิมะที่รุนแรง ‎ชาวเกาหลีเหนือหลายพันคน
‎มากล่าวคำอำลาคิมจองอิลเป็นครั้งสุดท้าย
‎ในพิธีขบวนแห่ศพของท่านผู้นำอันเป็นที่รัก
‎แต่เรื่องดีของระบอบการปกครองอันเป็นนิรันดร์
‎ก็คือความตายก็แค่ลูกระนาดชะลอความเร็ว
‎ถึงเวลาที่คิมจองอึน ‎ลูกชายคิมจองอิลจะรับไม้ต่อแล้ว
‎เมื่อคิมจองอึนเข้ามารับช่วง
‎เขาเร่งการทดสอบอาวุธนิวเคลียร์
‎และการทดสอบเทคโนโลยี ‎ขีปนาวุธข้ามทวีปให้เร็วขึ้น
‎และหลังสงครามเกาหลีจบไป 64 ปี
‎ในที่สุดคิมจองอึนก็ปิดงานนี้ได้สำเร็จ
‎ในปี 2017 พวกเขา ‎ทำการทดสอบอาวุธนิวเคลียร์
‎พวกเขาอ้างว่าเป็นระเบิดไฮโดรเจน ‎ที่สามารถโจมตีสหรัฐฯได้
‎คุณปู่คงภูมิใจมากแน่ๆ
‎ระบอบที่เขาตั้งขึ้นมาเพื่อปกครองตลอดไป ‎ตอนนี้มีตาข่ายนิรภัยชิ้นสุดยอดแล้ว
‎เกาหลีเหนือเป็นมหาอำนาจนิวเคลียร์
‎นั่นทำให้ตระกูลคิมมีเครื่องมือที่ทำให้
‎พวกเขาสามารถคงไว้ซึ่งอำนาจ การสั่งการ
‎และการสืบทอดต่อไปในอนาคตไปตลอดกาลได้
‎ระบบนี้คงอยู่ต่อๆ และต่อไป
‎นั่นอาจเป็นสิ่งที่แตกต่าง ‎ในการปกครองแบบเผด็จการนี้
‎คือมันจะไม่ตาย
‎ระบบเผด็จการ "ผู้นำผู้ยิ่งใหญ่" ยังดำเนินต่อไป
‎นั่นล่ะ ง่ายๆ แค่นั้นเอง
‎เมื่อมีคู่มือเล่มนี้อยู่
‎คุณสามารถเปลี่ยนจากการเป็น ‎คนนอกคอกถังแตกมาเป็นเผด็จการ
‎บดขยี้คู่แข่งทุกคนที่ขวางทางคุณ ‎ครอบงำใจและกายของประชาชนของคุณ
‎สร้างสังคมสมบูรณ์แบบ
‎และยิ่งเมื่อมีอาวุธที่ร้ายแรงที่สุด ‎คุณก็จะได้ปกครองตลอดกาล
‎ไม่เอาน่า อะไรหยุดคุณไว้เหรอ
‎คนแบบไหนถึงจะเป็นทรราชได้
‎ผมจะบอกคำตอบที่น่าหดหู่มากให้
‎ใครๆ ก็เป็นทรราชได้
‎พร้อมจะลองเป็นดูบ้างรึยัง
‎(คำบรรยายโดย วราภรณ์ วราสภานนท์)